CELEX: 22020D0080
Language: hu
Date: 2018-03-23 00:00:00
Title: Az EGT Vegyes Bizottság 63/2018 határozata (2018. március 23.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2020/80]

30.1.2020   
               
               
                  HU
               
               
                  Az Európai Unió Hivatalos Lapja
               
               
                  L 26/58
               
            
         AZ EGT VEGYES BIZOTTSÁG 63/2018 HATÁROZATA
         (2018. március 23.)
         az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2020/80]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A 2009/65/EK európai parlamenti és tanácsi irányelvnek a letétkezelők kötelezettségei tekintetében történő kiegészítéséről szóló, 2015. december 17-i (EU) 2016/438 felhatalmazáson alapuló bizottsági rendeletet (1) bele kell foglalni az EGT-megállapodásba.
                  
               
                     (2)
                  
                  
                     A 2009/65/EK európai parlamenti és tanácsi irányelvnek megfelelően az adatok benyújtásához használt egységes eljárásokra és formanyomtatványokra vonatkozó végrehajtás-technikai standardok meghatározásáról szóló, 2016. július 25-i (EU) 2016/1212 bizottsági végrehajtási rendeletet (2) bele kell foglalni az EGT-megállapodásba.
                  
               
                     (3)
                  
                  
                     Az EGT-megállapodás IX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IX. melléklete a 30f. pont (2010/44/EU bizottsági irányelv) után a következő szöveggel egészül ki:
            
                        „30g.
                     
                     
                        
                           32016 R 0438: a Bizottság (EU) 2016/438 felhatalmazáson alapuló rendelete (2015. december 17.) a 2009/65/EK európai parlamenti és tanácsi irányelvnek a letétkezelők kötelezettségei tekintetében történő kiegészítéséről (HL L 78., 2016.3.24., 11. o.)
                        A felhatalmazáson alapuló rendelet rendelkezései e megállapodás alkalmazásában az alábbi kiigazítással értendők:
                        
                                     
                                 
                                 
                                    A 10. cikk (1) bekezdésének második albekezdése az EFTA-államok tekintetében az »a Bizottság által az 575/2013/EU európai parlamenti és tanácsi rendelet 107. cikkének (4) bekezdése értelmében elfogadott végrehajtási aktusokat« szövegrész után az », amelyek az EGT-ben alkalmazandók« szövegrésszel egészül ki.
                                 
                              
                  
                        30h.
                     
                     
                        
                           32016 R 1212: a Bizottság (EU) 2016/1212 végrehajtási rendelete (2016. július 25.) a 2009/65/EK európai parlamenti és tanácsi irányelvnek megfelelően az adatok benyújtásához használt egységes eljárásokra és formanyomtatványokra vonatkozó végrehajtás-technikai standardok meghatározásáról (HL L 199., 2016.7.26., 6. o.).”
                     
                  
         
            2. cikk
            Az (EU) 2016/438 felhatalmazáson alapuló rendeletnek és az (EU) 2016/1212 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. március 24-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1), vagy a 2013/14/EU és a 2014/91/EU európai parlamenti és tanácsi irányelvet az EGT-megállapodásba foglaló EGT vegyes bizottsági határozat hatálybalépésének napján, attól függően, hogy melyik a későbbi időpont.
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. március 23-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 78., 2016.3.24., 11. o.
         
         
            (2)  HL L 199., 2016.7.26., 6. o.
         
         
            (*1)  Alkotmányos követelmények fennállását jelezték.